Covid-19 India Live News Updates: एक्टिव मामले हुए एक लाख से कम, देशभर में मिले 8954 नए मरीज
केंद्रीय नागरिक उड्डयन मंत्री ज्योतिरादित्य सिंधिया ने मंगलवार को कहा कि उनके मंत्रालय ने कोरोना वायरस के नए स्वरूप ओमीक्रोन से निपटने की पूरी तैयार कर ली है तथा संवेदनशील माने जा रहे 12 देशों से आने वाले यात्रियों पर कड़ी निगाह रखी जा रही है।
नई दिल्ली. भारत में कोरोना संक्रमण की फैलने की रफ्तार लगातार धीमी होती जा रही है। देश में कोरोना के एक्टिव मामलों में भी कमी देखने को मिल रही है हालांकि अभी भी थोड़ी सी चूक हम लोगों पर भारी पड़ सकती है। विश्व के कई हिस्सों से कोरोना के नए वैरिएंट ओमिक्रॉन (Omicron) के मामले सामने आ रहे हैं, जिसको लेकर भारत सरकार भी चौकन्नी है। कहा जा रहा है कि ओमिक्रॉन वैरिएंट तेजी से फैलता है। विश्व स्वास्थ्य संगठन ने कोरोना के इस वैरिएंट को लेकर चिंता जताई है। भारत में ओमिक्रॉन वैरिएंट सहित कोरोना से जुड़ी सभी खबरें आप हमारे इस लाइव पेज पर तेजी से पढ़ सकेंगे।